**СЪОБЩЕНИЕ ДО МЕДИИТЕ**

**Относно:** *Семинар за здравни журналисти по въпроси, свързани с изпълнението на Имунизационния календар на Република България и национални програми по ваксинопрофилактика*

В областта на общественото здраве и ваксинопрофилактиката в страната с решения на Министерския съвет са приети и се изпълняват Национална програма за първична профилактика на рака на маточната шийка 2021-2024г., Национална програма за подобряване на ваксинопрофилактиката на сезонния грип и пневмококовите инфекции при лица на и над 65 г. 2023-2026г. и Национална програма за профилактика на ротавирусните гастроентерити в Република България 2022-2025г.

Част от основните дейности, които Министерство на здравеопазването и Регионалните здравни инспекции следва да изпълняват в рамките на посочените програми е провеждането на семинари и обучения за медицински специалисти, медии, родители и други групи от населението относно ползите от имунизациите в контекста на програмите.

В тази връзка и в изпълнение на указанията в писмо на Министерство на здравеопазването № 16-00-53/19.09.2023г., Ви каним да присъствате на информационно-обучителен семинар за здравни журналисти по въпроси, свързани с изпълнението на Имунизационния календар на Република България и национални програми по ваксинопрофилактика - на 26.09.2023г. в 11,00ч. в сградата на РЗИ - Добрич.

